NaiveNeuron/SloPal huggingface dataset:
D. Lipšic, podpredseda vlády a minister spravodlivosti SR: (2004-12-09):
Čo sa týka vystúpenia pani poslankyne Tóthovej, dotkla sa dvoch oblastí, oblastí predsedov súdov a riaditeľov správy. Musím povedať, že neviem o žiadnom záväzku Slovenskej republiky, ktorý sa týka predsedov súdov. Žiaden totiž neexistuje. A musím povedať, že práve tento zákon robí ustanovenie do funkcie predsedov súdov transparentnejšie, a nie závislé len od vôle ministra spravodlivosti. Nepamätám si, že by ste podobnú úpravu, pani poslankyňa, keď ste vykonávali post ministerky spravodlivosti, navrhli. Preto ma prekvapuje vaša kritika zmeny, ktorá je zmenou k lepšiemu, pretože dnes minister spravodlivosti môže vymenovať kohokoľvek do funkcie predsedu súdu. Práve tento zákon stanovuje transparentné pravidlá a transparentné kritériá. Čiže je posunom vpred. (Reakcia poslankyne z pléna.)
Ďuriš Nicholsonová, Lucia, podpredsedníčka NR SR (2018-05-24):
V súlade s rokovacím poriadkom požiadal o slovo pán navrhovateľ, pán poslanec Pčolinský.
Paška, Pavol, predseda NR SR (2013-09-03):
(Hlasovanie.) 144 prítomných, 133 za, 11 sa zdržalo. Návrh sme schválili. Poprosím vás ešte, pán poslanec, o uvedenie hlasovania v prvom čítaní aj o vládnom návrhu číslo, vládnom návrhu zákona č. 222 o dani z pridanej hodnoty, je to tlač 614. [Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony, v znení zákona č. 246/2012 Z. z. , tlač 614.]
Karahuta, Jaroslav, poslanec NR SR (2023-06-15):
Ďakujem pekne za slovo, pán predsedajúci. To zlyhanie, o ktorom rozprával pán poslanec Suja, toto tu je jeden z dôkazov toho, že to zlyhanie bolo. A mňa strašne mrzí, že životné, životné sa dostalo ozaj v rámci spoločnosti, dostalo ozaj sa na vysokú... zmysel nejakej aj spoločenskej podpory a, ale vidíme, že to asi bolo viac veľakrát mediálne ako v skutočnosti urobené. Ale chcem sa vyjadriť hlavne k tomu, čo povedal pán, pán Dostál. Toto je riešenie, toto je riešenie, s tým by som súhlasil, pretože ozaj takéto ťažké dva zákony urobiť za dva dni, viete sám dobre, venujete sa tomu asi jeden ako z najintenzívnejších, najpracovitejších poslancov, nie je také jednoduché. A ja si myslím, že z tohto zákona by sa práve dalo takéto, takéto veci vybrať vonku, pokiaľ to plénum odsúhlasí, a že sa to, že sa to nejakým spôsobom vyberie, vyberie to, čo do opatrení, ktoré majú znížiť hospodárske škody, že tam nebude v tomto zákone, môžme sa o tom baviť. Rozhodnutie bude na pléne, ale máme poobede prvé čítanie a uvidíme, ako poslanci odsúhlasia. Ďakujem pekne.
Laššáková, Jana, podpredsedníčka NR SR (2014-11-09):
Pán poslanec Simon.
Kažimír, Peter, podpredseda vlády a minister financií SR (2015-05-28):
Ďakujem, pani predsedajúca, za slovo. Prajem všetkým príjemný dobrý deň. Dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú podpredseda vlády a minister vnútra Slovenskej republiky Robert Kaliňák, nie sú naňho otázky, podpredseda vlády a minister zahraničných vecí a európskych záležitostí Miroslav Lajčák, takisto nie sú otázky, potom minister zdravotníctva Viliam Čislák, nie sú naňho otázky a minister kultúry Marek Maďarič, takisto na neho nie sú otázky. Ďakujem.
Pellegrini, Peter, predseda NR SR (2015-11-10):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 127 poslancov, za hlasovalo 83, zdržalo sa 44. Konštatujem, že sme schválili vládny návrh novely zákona č. 492/2009 Z. z. o platobných službách. Panie poslankyne, páni poslanci, odhlasovali sme všetky body, ktoré sme doteraz prerokovali, preto navrhujem, aby sme pristúpili k ďalšiemu rokovaniu po kratučkej prestávke, kým sálu opustia tí, ktorí nemienia pokračovať v rokovaní. (Prestávka.) (Po prestávke.)
Baláž, Radovan, poslanec NR SR (2016-10-12):
Ďakujem. Vážený pán predsedajúci, ako spoločný spravodajca navrhujem, aby sa o návrhu zákona hlasovalo na najbližšom možnom hlasovaní. Ďakujem.
Lengvarský, Vladimír, minister zdravotníctva SR (2021-10-27):
Ďakujem pekne. Vážený pán predsedajúci, vážené panie poslankyne, vážení páni poslanci, návrh zákona o kategorizácii ústavnej zdravotnej starostlivosti a o zmene a doplnení niektorých zákonov sa predkladá na základe položky č. 40 Plánu legislatívnych úloh vlády Slovenskej republiky na mesiace jún až december 2021, z ktorého vyplýva Ministerstvu zdravotníctva Slovenskej republiky úloha predložiť návrh zákona o zmene a doplnení niektorých zákonov v súvislosti s reformou siete poskytovateľov zdravotnej starostlivosti. Navrhovaná právna úprava, tzv. optimalizácia siete nemocníc predstavuje novú koncepciu ústavnej zdravotnej starostlivosti, ktorej cieľom je zabezpečenie kvalitnej a dostupnej ústavnej starostlivosti pre pacienta. Koncepcia vychádza z prístupu Hodnota za peniaze a z Plánu obnovy a odolnosti. Jej cieľom je vykonať v ústavnej starostlivosti všetky potrebné zmeny nevyhnutné na to, aby finančné prostriedky z verejného zdravotného poistenia vynakladané na ústavnú starostlivosť prinášali pacientovu... pacientovi vyššiu hodnotu v podobe kvalitnejšej a dostupnejšej ústavnej starostlivosti. Navrhované zmeny vyplývajú aj z Programového vyhlásenia vlády Slovenskej republiky na obdobie 2021 až 2024, podľa ktorého má mať každý pacient nárok na kvalitnú, bezpečnú a dostupnú ústavnú staros... ústavnú starostlivosť. Zámerom predkladaného návrhu zákona je aj, aj reforma siete všeobecnej ambulantnej starostlivosti, ktorou sa zavádza nový spôsob definovania minimálnej siete poskytovateľov, ktorí prevádzkujú ambulanciu všeobecnej ambulantnej starostlivosti pre dospelých a všeobecnej ambulantnej starostlivosti pre deti a dorast s dôrazom na zabezpečenie dostatku všeobecných lekárov pre obyvateľov z hľadiska ich časovej dostupnosti na úrovni okresov. Navrhovanou úpravou sa tiež posilňuje stabilita a nezávislosť postavenia predsedu Úradu pre dohľad nad zdravotnou starostlivosťou ako súčasť opatrení smerujúcich k naplneniu cieľa deklarovaného v programovom vyhlásení vlády v oblasti starostlivosti o zdravie obyvateľstva, ktorým je posilnenie pozície štátu v oblasti zdravotného poistenia a zvýšenie kvality zdravotníctva. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem.
Drábiková, Lucia, poslankyňa NR SR (2020-11-26):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
M. Hort, podpredseda NR SR: (2008-09-16):
(Prestávka). (Po prestávke).
Jurinová, Erika, podpredsedníčka NR SR (2015-09-16):
Pán poslanec Hudacký.
Kučerová, Viera, poslankyňa NR SR (2015-11-12):
Pristúpime k hlasovaniu o pozmeňujúcich návrhoch, ktoré odzneli v rozprave. Pani predsedajúca, dajte hlasovať o pozmeňujúcom návrhu prednesenom pani poslankyňou Mezenskou.
Jurzyca, Eugen, poslanec NR SR (2018-10-24):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2008-05-16):
Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s uzavretím Dohovoru Rady Európy o praní špinavých peňazí, vyhľadávaní, zistení a konfiškácii ziskov z trestnej činnosti a o financovaní terorizmu zo 16. mája 2005 Slovenskou republikou . Návrh vlády ste dostali ako tlač 524 a spoločnú správu výborov máte ako tlač 524a. Návrh vlády odôvodní podpredseda vlády a minister vnútra Slovenskej republiky pán Robert Kaliňák. Nech sa páči, pán minister, máte slovo.
Krúpa, Juraj, poslanec NR SR (2020-06-03):
Áno, ďakujem za slovo. Pán Kotleba, ja pokúsim sa vám vysvetliť trošku situáciu, keď vy hovoríte o tých ruských vojskách na svojom území, na hranici, ako to v podstate Rusko vníma, pretože možno vás to prekvapí, ale Rusko naozaj nemá strach a obavu z nejakého konfliktu alebo že by bolo napadnuté zo strany Západu. Rusko ako diktatúra v podstate si pestuje určitý obraz nejakého vnútorného nepriateľa, ktorý by mohol nejakým spôsobom destabilizovať systém a ovplyvniť tak to, že by náhodou táto klika, ktorá tam vládne, mohla stratiť moc, a tým pádom vlastne sa, vytvára teda tú predstavu o tom nejakom vnútornom nepriateľ... vonkajšom nepriateľovi, ktorý môže vnútorne intervenovať. A čo potom vlastne vytvára taký ten, tú predstavu toho, toho vonkajšieho nepriateľa, je v niečom ale veľmi podobné, v čom, čo v podstate ináč často aj argumentujete aj vy v rámci vašej Ľudovej strany Naše Slovensko o tých vonkajších, vnútorných nepriateľoch. A keď vám to tak vysvetlím vo vojenskom prevedení, tak v podstate Rusko to vníma tak, že si buduje vlastne ofenzívne sily tak, aby mohol dominovať a zastrašovať svoje okolie. Čiže Rusko si v podstate z vojenského hľadiska vyhradzuje právo na útočné aktivity v mene obrany, aby tak zabránilo prípadnému konfliktu na svojom území, čiže v jeho vnímaní sa vlastne útok stáva obranou. A to je vlastne jeden z tých dôvodov, prečo tie okolité krajiny aj his... majú tie skúsenosti, majú tie historické skúsenosti a obávajú sa Ruska, pretože neraz sa to stalo. Taktiež by som sa vrátil ešte k tomu, viete, aj tá, tá hrozba toho nejakého vojenského útoku Západu na Rusko; však si všetci uvedomujeme, že takisto tu platí nejaké jadrové odstrašenie, takže asi nikto nechce ísť do takéhoto konfliktu. A po druhé, po ďalšie, ja vás trošku prekvapím, podvedenie NATO a podvelenie NATO, no, my všetci sme v NATO, naši vojaci sú v NATO, aj vy ste občanom členskej krajiny EÚ a NATO. Musíte s tým žiť.
Duchoň, Daniel, poslanec NR SR (2012-06-21):
Ďakujem. Pán kolega, ja nesúhlasím s tým, že SMER by nejako odflákol diskusiu. Len ono sa dosť ťažko reaguje na naozaj emotívne vyhlásenia ako vlastizrada alebo zmluva s diablom, alebo keď pán kolega Osuský nazve eurofikciou. Na druhej strane, naše stanovisko je, tak ako vaše, dlhodobo konzistentné a SMER sa dlhodobo hlási k schváleniu trvalého eurovalu a myslím si, že sa ani nebojí zobrať zodpovednosť za takéto rozhodnutie. (Potlesk.)
Kotleba, Marian, poslanec NR SR (2021-04-01):
Ďakujem, pán podpredseda. Takže, Magduška, ďakujem za výborný príspevok, kde aj z pohľadu tvojej odbornosti si to veľmi dobre povedala tu tým poslancom a poslankyniam, ktoré nechcú počúvať, nechcú počúvať, pretože ja rozumiem, že im je nepríjemné počúvať, že nielen opozícia, ale to, čo dnes hovorí opozícia, to hovoria aj ľudia na ulici, tí ľudia, ktorí ešte vôbec na tú ulicu môžu vyjsť. Takže oni sú z toho podráždení. A ja chápem, že koalícia je z toho nie nadšená a že prvý deň takzvanej novej vlády si takto nepredstavovali. No, ale je to ich vizitka, je to ich, je to ich robota a oni dostanú potom hodnotenie za to, ako tu devastujú Slovensko a ako proste svojimi nekompetentnými opatreniami dokážu len obmedzovať osobné a základné slobody ľudí, ale v podstate nezlepšujú vôbec ani úroveň liečenia v nemocniciach, ani úroveň prevencie tých ľudí, aby neochoreli, a tí, čo ochorejú, aby do nemocníc nemuseli ísť. Jednoducho ten stav celkovo neposúvajú k lepšiemu. Nezmyselná kritika z ich strany voči nám v opozícii je už úplne výsledkom alebo prejavom ich totálnej politickej neschopnosti, pretože vláda nie je na to, aby kritizovala opozíciu, vláda je na to, aby riešila situáciu, aby vládla v štáte a aby možno počúvala opozíciu a niektoré veci, ktoré stoja za to, si zobrala. Ale nie na to, aby sa vyhovárali, že opozícia kritizuje. Lebo to je prirodzene úlohou politickej opozície, aby hľadala chyby na vláde, aby hľadala chyby, ktoré proste by sa dali spraviť inak. A keď my im donekonečna hovoríme, že zanedbali prevenciu, keď im hovoríme donekonečna, že riešenie nie je likvidovať občanov v ich právach, ale riešenie je zlepšiť starostlivosť v nemocniciach a zlepšiť prevenciu a úroveň toho, aký prístup majú občania k vitamínom a k podpore pohybu a zdravého životného štýlu, tak to ako keby sme na stenu hrach hádzali. Takže ešte raz veľká vďaka za celé Slovensko.
B. Bugár, podpredseda NR SR: (2002-04-03):
Konštatujem, že navrhované uznesenie sme schválili. Ďakujem aj pánovi spravodajcovi Gašparovičovi. Teraz budeme pokračovať v hlasovaní o predchádzajúcom vládnom návrhu, ktorý sme prerokovali, je to vládny návrh zákona o rozhodcovskom konaní , tlač 1294. Prosím pána spravodajcu, spoločného spravodajcu, aby jednotlivé hlasovania uvádzal. Nech sa páči, pristúpime k hlasovaniu. A. Ivanko, poslanec: Ďakujem za slovo, pán predsedajúci. O doplňujúcich a pozmeňujúcich návrhoch budeme hlasovať nasledovne: Za spoločným bodom 1 - 19 a k bodu 21 s návrhom gestorského výboru tieto návrhy schváliť a osobitne k bodu 20, tento gestorský výbor neodporúča schváliť. Dajte hlasovať najprv o bodoch 1 - 19 a o bode 21, s návrhom gestorského výboru schváliť.
Ďuriš Nicholsonová, Lucia, podpredsedníčka NR SR (2016-10-11):
Ďakujem pekne, pán poslanec. Prosím, aby ste zaujali miesto určené pre spravodajcu. Pokiaľ mám správne informácie, tak písomne sa k tomuto bodu neprihlásil nikto. Pýtam sa preto, panie poslankyne, páni poslanci, či sa chce niekto do rozpravy prihlásiť ústne. Končím možnosť prihlásiť sa do rozpravy. Prihlásil sa jeden pán poslanec. Pán poslanec Krajniak, nech sa páči, máte slovo.
Taraba, Tomáš, poslanec NR SR (2022-04-29):
Prekrývate to, vy úchyláci, nejakým Ficom. A toto ste nikdy nesľúbili, že Slovákom urobíte. Takže toto sú len pridružené témy, ktoré ste tu teraz dali a vy zo Slovenska urobili tú najliberálnejšie progresívnu krajinu, aká tu existuje. Sa môžete hanbiť! Ste najväčší podvodníci, ktorí toto urobili so Slovákmi. (Reakcie v pléne.)
Glváč, Martin, podpredseda NR SR (2016-06-07):
Páni poslanci, kľud. Pán poslanec Galko, pred chvíľou aj pán kolega Lipšic nemiestne reagoval, poprosím vás, venujte sa téme.
Číž, Miroslav, podpredseda NR SR (2015-11-12):
Ďakujem, pán minister. Teraz dávam slovo spoločnému spravodajcovi z ústavnoprávneho výboru pánovi poslancovi Františkovi Petrovi a bude informovať Národnú radu o výsledku rokovania výborov a odôvodní aj návrhy a stanoviská gestorského výboru. Nech sa páči.
P. Paška, predseda NR SR: (2010-02-02):
Poprosím o štandardnú procedúru, prezentáciu, aby som zistil, či môžeme pokračovať. (Prezentácia.) Prezentovalo sa 114 poslankýň a poslancov. Konštatujem, že sme uznášaniaschopní. Na 48. schôdzi budú overovateľmi pán poslanec Jozef Líška a pán poslanec Imre Andruskó, ich náhradníkmi budú páni poslanci Milan Géci a pán poslanec Peter Markovič. O ospravedlnenie neúčasti na  dnešnom rokovacom dni písomne požiadal pán poslanec Ľuboš Micheľ. Do lavíc ste dostali návrh programu 48. schôdze. Chcem vás, dámy a páni, informovať, že poslanci ako navrhovatelia noviel zákonov predložených do prvého čítania vzali späť svoje návrhy. Ide o návrh pána poslanca Lebockého a Záhumenského na vydanie novely   geologického zákona, bola to tlač 1378, a návrh pánov poslancov Mamojku, Buriana, Lebockého na vydanie novely zákona o užívaní pozemkov v zriadených záhradkových osadách, bola to tlač 1451. Tieto návrhy nie sú uvedené v programe, ktorý vám bol rozdaný. Pristúpime teraz k schvaľovaniu programu. Ešte predtým máte možnosť, dámy a páni,  vystúpiť v jednej minúte s návrhom na zmenu alebo doplnenie programu. Takže, nech sa páči, ako prvý pán poslanec Farkas.
Bugár, Béla, podpredseda NR SR (2017-06-15):
Prerušujem rokovanie o tomto bode programu. Vážené panie poslankyne, páni poslanci, pozývam vás do rokovacej sále a o pár minút pristúpime k hlasovaniam. Máme 9 bodov, teda 8 prerokovaných návrhov a potom ešte máme, samozrejme, tajnú voľbu. Takže prosím vás, aby ste sa vrátili do rokovacieho priestoru. (Zaznievanie gongu.) (Technická prestávka.) (Po prestávke.)
Laššáková, Jana, podpredsedníčka NR SR (2013-03-14):
Na vystúpenie pána poslanca nie sú faktické poznámky. Nech sa páči, pán poslanec Vašečka, máte slovo.
Kiššová, Jana, poslankyňa NR SR (2014-11-08):
Ďakujem pekne za slovo. Pán premiér, je neuveriteľné, akým spôsobom vy obhajujete svoje konanie. Predkladatelia tohto návrhu predsa uviedli jasné dôvody, pre ktoré tu dnes sedíme. A vy miesto toho, aby ste sa aspoň formálne snažili obhájiť svoje konanie a vyvrátiť tieto argumenty, ktoré predkladatelia uviedli, tak vy kritizujete iných. Vy vo svojej obhajobe kritizujete iných a vy vo svojej obhajobe spomínate a chválite sa tým, že ste presadili vlaky zadarmo. Veď táto schôdza nie je o vlakoch zadarmo. Táto schôdza nie je o tom, že ste znížili limity na bezhotovostné platby. Táto schôdza je predsa o korupcii, ktorá je tu už súčasťou nášho života na Slovensku a je o korupčnom fungovaní tejto vlády, na čele ktorej vy stojíte. Táto schôdza je presne o tomto. Nie je tu ani jedno jediné slovo, ani jeden jediný argument, ktorým by ste vy sa snažili vyvrátiť tieto dôvody. A, pán premiér, vy túto schôdzu považujete za cirkus a vy posielate opozíciu, aby išla kampaňovať do regiónov miesto toho, že tu dnes sedíme? Tak, pán premiér, skôr ako pôjdete kampaňovať do regiónov, vy si spravte výlet po niektorých nemocniciach na Slovensku, vy si spravte výlet po niektorých poliklinikách a spýtajte sa pacientov, spýtajte sa lekárov, spýtajte sa zdravotníckeho personálu, či naozaj žijú a fungujú v zdravotníctve v takom luxuse, že si môžu dovoliť predražené cétečká. Choďte tam a prosím vás spýtajte sa ich na to. Táto schôdza je o tomto, nie o vlakoch zadarmo. (Potlesk.)
Pčolinský, Peter, podpredseda NR SR (2023-05-05):
Ďakujem. Tri faktické poznámky. Uzatváram možnosť prihlásiť sa. S prvou pán poslanec Fico.
Figeľ, Ján, podpredseda NR SR (2014-05-28):
Nech sa páči, ďalším rečníkom v rozprave je Zsolt Simon.
Sulík, Richard, predseda NR SR (2011-03-30):
Ďakujem pekne. Prosím spoločného spravodajcu zo zahraničného výboru poslanca Juraja Drobu, aby informoval Národnú radu o výsledku prerokovania materiálov vo výboroch.
P. Paška, predseda NR SR: (2008-01-29):
Ako prvý stiahol svoj návrh pán poslanec Pataky. Ako som hovoril, o tomto návrhu nemusíme hlasovať. Je to jeho mandát. Ako druhý požiadal o zmenu a doplnenie programu pán poslanec Mečiar, ktorý ako prvú požiadavku vzniesol vyradiť bod 26, hovoríme o zákone o umelom prerušení tehotenstva, o poslaneckom návrhu. Takže budeme teraz hlasovať o návrhu pána poslanca Mečiara, aby bod 26, zákon o umelom prerušení tehotenstva, bol vyradený z programu 19. schôdze. Hlasujeme. Prezentujeme sa a hlasujeme. (Hlasovanie.) 147 prítomných, 85 za, 39 proti, 17 sa zdržalo, 6 nehlasovali. Konštatujem, že sme návrh pána poslanca Mečiara schválili. Poprosím potom organizačný odbor, aby urobil zmenu v programe. A ako druhý návrh je, aby ako posledný bod programu rokovania 19. schôdze bol zaradený bod, stanovisko k..., mohli by ste, pán predseda, naformulovať, viem, že ide o problematiku ústavného sudcu, ale ako budeme nazývať ten bod. Zapnite, prosím vás, pána poslanca Mečiara. Alebo stanovisko k odvolaniu ústavného sudcu Horvátha? Dobre. Takže budeme hlasovať o tom, aby sme ako posledný...
Bugár, Béla, podpredseda NR SR (2016-09-06):
Ďakujem. Dávam teraz slovo spravodajcovi, ktorého určil gestorský výbor pre financie a rozpočet, pánovi poslancovi Náhlikovi.
Kollár, Boris, predseda NR SR (2021-06-23):
S ďalšou faktickou poznámkou vystúpi pán poslanec Schlosár.
Paška, Pavol, predseda NR SR (2014-05-28):
Prepáčte, pán poslanec. Dámy a páni, pokračujeme v rokovaní. Poprosím vás. (Zaznievanie gongu.) Nech sa páči, pán poslanec.
Laššáková, Jana, podpredsedníčka NR SR (2013-09-24):
Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jozefovi Viskupičovi. Nech sa páči, pán poslanec.
Hrnčiar, Andrej, podpredseda NR SR (2018-02-07):
Pán poslanec Číž.
J. Šimko, poslanec: (2009-11-03):
Viete, mne je smutno, keď takto rozprávate, ale asi nechodíte na vojenské útvary, trošku na tú nižšiu úroveň. Tam by ste si vypočuli, aké názory majú. Samozrejme, že títo ľudia si trošku dávajú pozor, lebo však majú svojich nadriadených, ale s viacerými, keby ste sa rozprávali a keby vám mali otvorene povedať, aký názor majú, tak vám povedia v každom vojenskom útvare, že situácia je kritická. Ale viete, chápem aj ten váš postoj k vojakom. Chápem ho ako slepú stranícku poslušnosť a vy sa ozaj tohto hesla veľmi dobre pridržiavate. Ďakujem.
Laššáková, Jana, podpredsedníčka NR SR (2012-05-03):
Na vystúpenie pána poslanca sa s faktickými poznámkami prihlásili: pán poslanec Blanár, Blaha, Vaľová, Jarjabek a pani poslankyňa Tomanová. Končím možnosť prihlásiť sa s faktickými a ešte ďalej pán poslanec Kaník, pán poslanec Hraško, pani poslankyňa Tomanová. Končím možnosť prihlásiť sa sa faktickými poznámkami. Nech sa páči, pán poslanec Blanár.
Záhumenský, Marian, poslanec NR SR (2014-01-29):
Ďakujem pekne, pán predseda. V rozprave vystúpili štyria páni poslanci, ktorí podali jeden procedurálny návrh a jeden pozmeňujúci návrh. Najprv budeme hlasovať o procedurálnom návrhu poslanca Simona, ktorý navrhol vrátiť zákon predkladateľovi na dopracovanie.
Kažimír, Peter, poslanec NR SR (2011-07-01):
To sa iba mne môže stať. (Smiech v sále.)
Érsek, Árpád, minister dopravy, výstavby a regionálneho rozvoja SR (2016-10-20):
Ďakujem za slovo. Vážený pán predsedajúci, vážené poslankyne, poslanci, na rokovanie Národnej rady Slovenskej republiky predkladám vládny návrh, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov. Predložením návrhu zákona sa do právneho poriadku Slovenskej republiky transponuje smernica Komisie 2016/882/EÚ z 1. júna 21016, ktorou sa mení smernica Európskeho parlamentu a Rady 2007/59/ES, pokiaľ ide o jazykové požiadavky, ktorej transpozičná lehota je do 1. júla 2016. Transpozíciou predmetnej smernice sa zmierňuje požiadavka na úroveň jazykových znalostí pre rušňovodičov, ktorí zachádzajú iba do pohraničnej prechodovej stanice susedného členského štátu za predpokladu zavedenia dostatočných opatrení na zabezpečenie komunikácie medzi dotknutými rušňovodičmi a manažérom infraštruktúry. Predpokladaný návrh zákona je v súlade s Ústavou Slovenskej republiky, ústavnými zákonmi a zákonmi, ostatnými všeobecne záväznými právnymi predpismi, platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Návrh zákona nebude mať žiadny vplyv na rozpočet verejnej správy, podnikateľského prostredia, životné prostredie. Návrh zákona bol predmetom rokovania vlády dňa 21. septembra 2016 a bol schválený uznesením č. 390/2016. Dovoľujem si vás požiadať o podporu. Ďakujem.
Hlina, Alojz, poslanec NR SR (2024-02-13):
Pán predseda, chcem vás aj poprosiť, dávam aj návrh, že nerobme z toho preteky. Dva zákony z ministerstva dopravy doobeda v prvom čítaní, poobede v druhom čítaní a dneska bude hotovo. Aspoň tú lehotu 24 hodín, ono to dáva zmysel, že keby sa nejaká chyba urobila. Potom zas bude Robert Fico vyplakávať, že tam je nejaká chyba, a my to máme ako opoziční poslanci alebo prezidentka opraviť. Prosím vás, aspoň 24 hodín tam nechajte, hej, keď dneska prešli v prvom čítaní, tak nech to bude zajtra. Prečo aspoň toto nenecháte? Nechápem, nerozumiem tomu. A ten návrh je taký, že prosím vás, ak sa dá, chcem vás poprosiť, dajte hlasovať o tom, že kľudne zajtra, nič sa nestane.
Hrnko, Anton, poslanec NR SR (2016-03-23):
Áno, no, pán predseda hovoril, že nič (smiech v sále), že nie je za to, aby sa tu opäť história hovorila. Takže preto upozorňujem pána poslanca Lipšica s odkazom na pána predsedu (povedané so smiechom, smiech v sále), že aby nebral históriu tam, kde si on myslí, že začala. História tohto parlamentu začala, myslím, 8. júna voľbami 1990. A odporúčal by som pánovi poslancovi Lipšicovi ísť s odkazom na to, čo povedal pán predseda, aby si prečítal záznamy z toho, ako sa kreovali vtedy orgány parlamentu. A keď ich kreovali tie strany, na ktoré, s ktorých ideou vychádzal, z nich vychádzal, Verejnosť proti násiliu a KDH, a aj pán poslanec Bugár si pamätá, že opozícia nedostala ani jeden výbor vtedy. Všetky výbory boli rozdelené len pre koalíciu. A to, že sa opäť, že sa v tomto parlamente zaviedlo pomerné zastúpenie i vo výboroch, urobila až tá opovrhovaná vami vláda alebo teda zloženie parlamentu, ktoré vzišlo z volieb v roku 1992. Až vtedy sa zaviedlo pomerné zastúpenie v parlamentoch a vtedy sa to dávalo na základe pomeru.
Laurenčík, Milan, podpredseda NR SR (2022-03-17):
Pán poslanec Eduard Kočiš s faktickou poznámkou. Nech sa páči.
Matovič, Igor, poslanec NR SR (2013-02-12):
Pani kolegyňa, beriem, že môžete mať odbornú nejakú výčitku voči tomuto návrhu a poviete, že v niečom to je diskriminačné. Ale poďme to opraviť v druhom čítaní, ak je dobrá vôľa, ale ja si naozaj myslím, že vaši voliči dlho nebudú počúvať na tie grafy a 3 % deficity HDP. Myslím si, že od vás veľakrát a z vedenia vašej strany zaznelo, že ľudia sa z grafov nenajedia a ľudia očakávajú v prvom rade od vás prácu. Myslím si, že vás počká doba, kedy budete chodiť na mítingy, možno už teraz na tých slávnych, ktoré mávate v čase MDŽ, a možno nie tí, ktorým budete hovoriť vtipy a budú vám tam tlieskať a vytešovať sa z toho, že vidia svojich, svojich obľúbených politikov, ale možno tí potom, keď budete odchádzať, medzi dverami sa vás opýtajú, že ale teda čo s tou prácou? Čo s tou nezamestnanosťou? Ja si myslím, že toto by mala byť pre vás úloha prvá, alfa a omega, ktorú by ste v politike za tieto štyri roky mali sledovať, a preto si myslím, že mali by ste byť otvorení aj možno k takýmto trošku neštandardným riešeniam. Odstrániť prípadnú diskrimináciu, ak tam niekde náhodou nastáva, ale urobiť všetko preto, aby tí ľudia, tých 430-tisíc ľudí, na ktorých je naviazaných ďalších manželov, manželiek, detí, ktorí čakajú naozaj na tie istoty od vás, aby sa k tej práci nejakým spôsobom dostali. Naozaj považujem tento návrh zákona za jednu z ciest, ako by sa ľudia k práci mohli dostať, a preto by som bol veľmi rád, aj keď som nie je podpísaný pod tým návrhom, aby sme odložili túto nejaké tie politické tričká a rozmýšľali nad tým, že keď naozaj niekde vykonáva nejaký dôchodca tú prácu, či by ju nemohol vykonávať miesto neho nejaký nezamestnaný.
P. Paška, predseda NR SR: (2010-05-26):
Otváram rozpravu. Mám písomné prihlášky od pána poslanca Mikuláša Dzurindu, ktorý vystúpi za poslanecký klub SDKÚ – Demokratická strana, a pána predsedu Ľudovej strany – HZDS Vladimíra Mečiara. Pán poslanec Dzurinda, nech sa páči, máte slovo.
Blanár, Juraj, podpredseda NR SR (2021-10-21):
Ďalší s faktickou poznámkou pán poslanec Marian Kotleba. Chcem poprosiť pánov kolegov, aby dodržiavali pravidlá. Nech sa páči.
Bugár Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 140 poslancov, za 123, zdržalo sa 17. Konštatujem, že body zo spoločnej správy sme schválili.
Kaník, Ľudovít, poslanec NR SR (2014-01-29):
No úplne súhlasím s tým, že je to politické, táto schôdza, a predovšetkým politické zo strany poslancov SMER-u. Pretože hrajú takú hru, že využijeme túto tému a teraz sa postavíme do úlohy tých, ktorí idú ráznymi opatreniami a tvrdou rukou bojovať voči neprispôsobivým občanom, aby sme zastavili odlev našich voličov smerom k Ľudovej strane Naše Slovensko, ktorý sa dnes masívne deje. A tak zaujímavé na tom je tá obrovská a strašná miera pokrytectva, ktorá tu zaznieva. Pán Martvoň, pán Senko, brutálne pokrytectvo. Keď dneska obrat o 180 stupňov, vy idete hovoriť, ako sa nedá žiť v blízkosti osád, kde žijú neprispôsobiví občania. A keď vám to tu niekoľko už rokov otrieskavam o hlavu, tak ste doteraz hovorili, že nie, že ako si môžem dovoliť vôbec niečo také povedať, že takáto situácia tu existuje. A bez zaváhania všetky zákony, ktoré smerovali k napraveniu tohto stavu, ste zhadzovali a zhadzujete zo stola. Vy ste vytvorili inkubátor, inkubátor na to, aby takáto situácia tu nastala. Aby sa naozaj dostala niekde na hranu možnosti riešenia, na hranu, kde len malá iskierka stačí, aby vybuchlo násilie. A teraz sa tu chcete tváriť ako veľkí ochrancovia a veľkí bojovníci proti tomuto stavu, ktorý ste vytvorili. Ja sa len pozastavujem nad tou obrovskou mierou pokrytectva, ktoré tu predvádzate.
Paška, Pavol, predseda NR SR (2014-11-09):
Kolegyne, kolegovia, skúste počúvať. Nech sa páči.
Jurinová, Erika, podpredsedníčka NR SR (2014-09-24):
Do rozpravy prosím pána poslanca Jozefa Mikloška, ktorý bol ešte prihlásený písomne.
Pellegrini, Peter, podpredseda NR SR (2020-05-14):
Pán poslanec Dostál.
Laššáková, Jana, podpredsedníčka NR SR (2015-06-30):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Chcete zaujať k rozprave stanovisko, pán navrhovateľ? Áno. Nech sa páči, máte slovo.
Jurinová, Erika, podpredsedníčka NR SR (2013-12-04):
Pani poslankyňa Žitňanská.
Panáček, Milan, poslanec NR SR (2015-09-23):
Teraz dajte, prosím, hlasovať o mojom pozmeňujúcom návrhu.
M. Dzurinda,  predseda vlády SR: (2001-11-08):
J. Migaš,  predseda NR SR: Nech sa páči, pán predseda vlády.
Kašper, Igor, poslanec NR SR (2020-09-23):
Ďakujem za slovo, pán predsedajúci. Chcem reagovať tiež na kolegu Ferenčáka a trošku upresniť tie jeho slová. Myslím, že tá pomoc pre obce a mestá, ktoré, ktorá, momentálne využívajú, čo sa týka nenávratného finančného príspevku, podotýkam, že s nulapercentným úrokom, je naozaj dobrá, ja mám sám veľmi veľa ohlasov na túto pomoc. A nespomenuli ste jednu zásadnú vec, a to je to, že tieto obce a mestá, vyššie územné celky majú priamo v zmluve o nenávratnej finančnej výpomoci klauzulu, že táto návratná, pardon, návratná finančná pomoc sa môže zmeniť na nenávratnú, čiže je tu veľká šanca, že to bude ako príspevok mestám a obciam. Čo sa týka tej možnosti, čo ste hovorili, že niektoré mestá a obce si to nebudú môcť dovoliť, že je tam hranica. Áno, je tam hranica 60 % k pomeru k bežným výdavkom, resp. príjmom z minulého roku, ale ja priznám sa, sám nepoznám nejakú obec alebo mesto, že ktorá by túto podmienku nesplnila. Ak poznáte vy vo vašom okolí, aspoň mi vymenujete päť alebo desať, tak sa vám ospravedlním, ale myslím si, že toľko ich ani nie je. A posledná vec, ktorú by som chcel povedať, je to, že mi to je trošku také komické, že teraz predkladáte tento zákon, že ako chcete vy pomôcť obciam a mestám a VÚC-kam, aby sa im zvýšili nejako príjmy, ale práve vy ste v posledných rokoch schvaľovali zákony ako zvyšovanie odpočítateľnej položky, bola tam chodníková reforma, bolo tam, samozrejme, platy pedagogických a iných zamestnancov štátnej správy, GDPR, terénne sociálne služby a všetky tieto zákony, ktoré boli schválené, znížili komfort obciam a mestám, zvyšovali im výdavky, ale podielové dane ste im nezvýšili. Čiže dlhé roky ste tým obciam, mestám a VÚC-kam, dovolím si povedať, podrážali, podrážali nohy a teraz prídete s návrhom, ako im chcete veľmi pomôcť. Tak ja tomu veľmi neverím. Ďakujem.
Hrnčiar, Andrej, podpredseda NR SR (2016-10-20):
Ďakujem. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 175. Spoločná správa výborov má tlač 175a. Nech sa páči, pani ministerka spravodlivosti, odôvodnite tento vládny návrh zákona.
Grendel, Gábor, podpredseda NR SR (2021-06-29):
Takže teraz prerušujem schôdzu do štrnástej hodiny. (Prerušenie rokovania o 12.03 hodine.) (Pokračovanie rokovania o 14.00 hodine.)
T. Cabaj, podpredseda NR SR: (2010-06-10):
S faktickou prihlásený je pán poslanec Simon. Nie je v rokovacej miestnosti, stráca možnosť vystúpiť. Vyhlasujem rozpravu za skončenú. Pán minister ako navrhovateľ, chcete sa vyjadriť? Nech sa páči.
Gröhling, Branislav, poslanec NR SR (2016-06-14):
Ďakujem veľmi pekne. Ďakujem veľmi pekne, pán Dostál, ja by som sa..., vy ste právnik, možno vy by ste mali povedať v rámci k tomu skrátenému legislatívnemu konaniu, lebo to som pred tým nestihol povedať. Prosím vás, poučte ma, lebo my budeme meniť § 29 vlastne a budeme tam dávať tú vetu o tých minimálnych počtoch, ktoré rušíme, a tam je napísané, že zriaďovateľ základnej školy môže určiť v osobitných prípadoch aj nižší počet žiakov v triede, ako je počet žiakov uvedený v ods . 8 až 15, a je tam uvedená vzdialenosť, je tam uvedený jazyky menšín, sociálne slabších, ale bod d), ktorý ma zaujal, sú prípady hodné osobitného zreteľa. Nechápem, prečo teda ideme do zrýchleného konania a prečo vôbec robíme zmenu tohto zákonu, pretože každý, kto chce mať tú málotriedku, tak na základe tohto bodu d), ktoré sú prípady hodné osobitného zreteľa, tú málotriedku môže nechať a nemusí tam byť určený ten minimálny počet žiakov. Ďakujem. (Reakcia z pléna.)
J. Burian, poslanec: (2008-06-18):
Výbor Národnej rady Slovenskej republiky pre financie, rozpočet a menu určil spravodajcu Jozefa Buriana a výbor mu uložil predložiť a poveriť ho predniesť spoločnú správu výborov na schôdzi Národnej rady. Návrh uznesenia máte v prílohe tejto spoločnej správy. Pán predsedajúci, poprosím, otvorte rozpravu.
Hufková, Eva, poslankyňa NR SR (2013-11-29):
Ďakujem pekne. Vážený pán predseda, vážené panie poslankyne, vážení páni poslanci, pán predseda, v rozprave nevystúpil žiaden poslanec. Budeme hlasovať o bodoch zo spoločnej správy 1 až 9 s odporúčaním gestorského výboru schváliť.
Pellegrini, Peter, podpredseda NR SR (2020-07-07):
Pán poslanec Linhart.
Pellegrini, Peter, podpredseda NR SR (2020-07-24):
S reakciou na faktické, pán poslanec Žiga.
Laurenčík, Milan, podpredseda NR SR (2020-06-05):
Ďakujem. Pán, pani predsedníčka Jana Žitňanská.
Martvoň, Anton, poslanec NR SR (2015-05-13):
Ďakujem pekne. Pán poslanec Lipšic, uznávam, bolo to odborné vystúpenie. Trošku, ja to poviem otvorene, ste ma tým zaskočili, lebo my keď sme tento zákon riešili teda so Slovenským olympijským výborom, s pánom Riapošom a s ďalšími odborníkmi aj na ministerstve školstva, poviem to otvorene pre médiá, nikoho to nenapadlo alebo nikto nás neupozornil, že sú tieto Svetové hry Špeciálnych olympiád a že táto organizácia Špeciálne olympiády je uznaná Medzinárodným olympijských výborom. Preto sme aj ten zákon nastavovali v takej rovine, v akej je nastavený. Uznávame plne, že mentálne postihnutie je určite rovnocenné s telesným postihnutím. A plne, pán poslanec, v tom s vami súhlasíme. Zároveň priznávame, že v tom kontexte to nebolo vyhotovované, lebo v podstate ani paralympionici nás na toto neupozornili, že už od roku 1888. sú takéto hry. Uniklo to aj v prvom čítaní viacerým z opozície. Uznávame, že v podstate pani Žitňanská, vaša kolegyňa zo strany NOVA, sa tejto problematike venuje. Škoda, že skôr ste nás na to neupozornili. Možno by sme inak našli nejaké to riešenie, len v tomto momente ani ja a kolega Brixi, ako povedal, nevieme sa vyjadriť k tomu, ako by sme to tam dokázali upraviť, zvlášť už v tomto kontexte s týmito pozmeňujúcimi návrhmi. Do budúcnosti určite sa dá na tú tému diskutovať. Určite máte pravdu, s čím súhlasíme. Myslím si, že nič nevylučuje, že možno v priebehu pol roka, keď sa toto identifikuje, akým spôsobom nastaviť aj pre týchto mentálne postihnutých ľudí tento zákon alebo ten príspevok, by sa to mohlo doplniť. V tomto momente priznám sa, fakt neviem ani ja na to zareagovať koľkých ľudí by sa to dotklo, koľko financií by si to vyžiadalo. Nemáme ani vedomosť, koho by sa to týkalo, nemáme to zanalyzované priznám sa. A v tomto momente to ani nevieme tak rýchlo zanalyzovať, nakoľko niekoľko... (Prerušenie vystúpenia časomerom.)
P. Paška, predseda NR SR: (2007-09-13):
(Hlasovanie.) 130 prítomných, 57 za, 73 proti. Konštatujem, že ani tento návrh sme neschválili.
Sulík, Richard, predseda NR SR (2010-09-07):
Ďakujeme, pani Vaľová. Chcel by som vás poprosiť nabudúce reagovať na rečníčku. Ďakujem vám. Pán poslanec Pado, nech sa páči.
Burian, Jozef, poslanec NR SR (2019-10-16):
Ďakujem. Vážený pán predsedajúci, vážené kolegyne, kolegovia, dovoľte mi, aby som predložil spoločnú správu výborov Národnej rady Slovenskej republiky o prerokovaní návrhu zákona poslancami Národnej rady Slovenskej republiky Róberta Madeja, Roberta Fica, Erika Tomáša a Juraja Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky. Národná rada pridelila predmetný návrh na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň gestorský výbor, výbor pre sociálne veci. Predmetný návrh zákona prerokovali výbory a odporúčali Národnej rade schváliť. V uznesení výborov sú štyri pozmeňujúce a doplňujúce návrhy a gestorský výbor pre sociálne veci ich navrhuje schváliť v znení schválených pozmeňujúcich a doplňujúcich návrhov a hlasovať spoločne o bodoch 1 až 4 spoločnej správy s odporúčaním gestorského výboru schváliť. Spoločná správa bola prerokovaná a bola schválená uznesením výboru č. 209 z 15. októbra 2019. A týmto uznesením ma výbor zároveň poveril, aby som na schôdzi Národnej rady pri prerokovaní o predmetnom návrhu informoval o výsledku prerokovania v gestorskom výbore. Ďakujem, pán predsedajúci, otvorte rozpravu.
Zmajkovičová, Renáta, podpredsedníčka NR SR (2012-11-28):
S reakciou, pán poslanec Matovič? Nie. Teraz vystúpi v rozprave pán poslanec Zajac. Pripraví sa pán poslanec Hlina.
Paška, Pavol, predseda NR SR (2012-12-11):
Pán poslanec, vaša reakcia.
Potocký, Milan, poslanec NR SR (2020-04-02):
Ďakujem za slovo, pán predsedajúci. Naozaj návrh tohto zákona vnímam ako možnosť pre starostov obcí a miest, aby mali možnosť zasadať a riešiť dôležité otázky, ktoré sa týkajú ich samospráv v čase, keď naozaj, a pripúšťajú to aj mnohí starostovia a primátori, ktorí sedia v tomto pléne, že sa môžu ich niektorí poslanci alebo aj vedenie mesta ocitnúť v karanténe alebo môžu byť postihnutí chorobou COVID-19, takže vlastne tento zákon im dá priestor rokovať o týchto dôležitých otázkach, ktoré sa týkajú miest a obcí. Ako vidíme, tento sporný návrh, ktorý dnes hovorí o per rollam, oceňujú aj mnohí starostovia a primátori, ktorí tu sedia v tomto pléne, a vítajú ho a nevnímajú ho ako možné zneužitie, ale, naopak, dáva im možnosť efektívne riešiť v danom čase problematiky miest. Zároveň oceňujem, že mnohí dali mnohé podnetné návrhy z tohto pléna, a vnímam pozitívne návrh pani spravodajkyne, že navrhuje o tomto bode rokovať na ďalšej schôdzi, kde sa môžu tieto prípadné návrhy zapracovať do návrhu zákona. Ďakujem pekne.
Radošovský, Marián, poslanec NR SR (2015-05-28):
Ďakujem za odpoveď, pán minister. Pri rokovaní o rozpočte v decembri som vás upozorňoval na nestíhanie termínov plnenia, termínov v zmysle zákona vo väzbe na zazmluvnenie vyhotovenia programov starostlivosti o lesy. V kapitole bolo vyčlenených 1,760 mil. eur, ktoré sa vlastne sčasti použili na dofinancovanie a teraz tento zbytok vlastne chcete zajtra zazmluvniť. Termín však bol zo zákona 31. 12. 2014. To bol zákonný termín. Druhá vec je, že jednoznačne ide pri tomto financovaní programov starostlivosti o lesy o štátnu pomoc, ale k tomu sú takéto podmienky: existencia relevantných schém schválených ministerstvom financií a Európskou komisiou. A vy hovoríte o tom, že v tejto chvíli sa rokuje na ministerstve financií. Uvedomujete si, do akej pozície zajtrajším zazmluvnením dostane Národné lesnícke centrum ako vykonávateľa vyhotoviteľov programov a samotných obhospodarovateľov, ktorí sú koncovým prijímateľom štátnej pomoci? Keď Brusel ešte toto neschválil, keď ministerstvo financií toto neschválilo? Tá štátna pomoc je neoprávnená. Pán minister, ja som vám už veľakrát povedal, že akceptujem, že nie ste ani poľnohospodár, ani lesník. Ja vás beriem ako manažéra a je na vašej nominácii a tým pádom aj na vašej osobnej zodpovednosti, koho ste nanominovali v lesníckom sektore. Takýto chaos slovenské lesníctvo, musím konštatovať, že nezažilo od roku 1879, od prijatia zákonného článku 31 prijatého v uhorskom parlamente. Žiaľ, neskutočne ste v tejto chvíli ohrozili slovenské lesníctvo.
P. Paška, predseda NR SR: (2008-12-04):
(Prestávka.) (Po prestávke.)
M. Číž, podpredseda NR SR: (2009-12-08):
Vážené kolegyne, kolegovia, vyhlasujem trojminútovú prestávku, po nej pokračujeme v riadnom programe tejto schôdze Národnej rady. (Prestávka.) (Po prestávke.)
Paška, Pavol, predseda NR SR (2013-10-30):
Nech sa páči, pán poslanec.
Sulík, Richard, predseda NR SR (2011-03-25):
Pán Záhumenský, pokračujete?
Danko, Andrej, predseda NR SR (2016-05-25):
Ďakujem. Prosím, prezentujme sa a hlasujme. (Hlasovanie.) Ďakujem. Prítomných 131 poslancov, za 33, proti 54, zdržalo sa 44. Konštatujem, že sme uvedený návrh neschválili, a teda nebudeme pokračovať v rokovaní o návrhu zákona. Teraz pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady (tlač 42). Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomné podané predsedovi Národnej rady do 19. apríla 2016. Prosím, prezentujme sa a hlasujme. (Hlasovanie.) Ďakujem. Prítomných 130, za 80, proti 1, zdržalo sa 49 poslancov. Konštatujem, že sme uvedený návrh v podobne uznesenia schválili. Pokračujeme hlasovaním o bode 61 programu, je to prvé čítanie o návrhu poslancov Beblavého, Macháčkovej a Petrík na vydanie zákona o zabezpečení predškolskej starostlivosti (tlač 100). Spravodajcom je člen výboru pre vzdelávanie, vedu, mládež a šport poslanec Martin Poliačik. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Miroslava Beblavého, Kataríny Macháčkovej a Simony Petrík na vydanie zákona o zabezpečení predškolskej starostlivosti a o zmene a doplnení niektorých zákonov , tlač 100.)
Číž, Miroslav, podpredseda NR SR (2015-01-29):
Pán poslanec Muňko.
Galko, Ľubomír, poslanec NR SR (2015-06-24):
Vážený pán predsedajúci, vážené dámy poslankyne, vážení páni poslanci, na úvod chcem uviesť, že sa stotožňujem s vyhlásením Národnej rady Slovenskej republiky, ktoré je navrhnuté, a podporím ho, aj keď osobne si myslím, že mohlo byť napísané jednoduchším jazykom. Cítim potrebu vyjadriť sa v rozprave k tejto dôležitej a v spoločnosti rezonujúcej téme imigrantov a utečencov z krajín Afriky a Ázie, k tomu, čo sa deje v Európe, a hlavne k tomu, čo sa deje na Slovensku. Svoje vystúpenie zhrniem do niekoľkých bodov. Po prvé. Áno, povinné kvóty musíme odmietnuť. Pri existencii Islamského štátu, rastúcej náboženskej neznášanlivosti, akú zosobňujú islamskí radikáli, utečenci z Afriky a Ázie pre našich občanov predstavujú určité bezpečnostné riziko. Je to fakt, ktorý je možno síce v rozpore s našou ľudskou solidaritou a súcitom, ale preveriť množstvo ľudí, ktorí prišli do Európskej únie ilegálne, bez dokladov, je prakticky nemožné. Navyše, povedzme si pravdu: Slovensko nie je dlhodobo schopné integrovať ani Rómov, ktorí tu žijú, a jednoducho nie je schopné integrovať tisíce až desaťtisíce ľudí s úplne odlišnou kultúrou a inými životnými návykmi. Lebo vieme, že tých 800 ľudí, o ktorých sa teraz jedná, majú byť len prvou a rozhodne nie poslednou skupinou. Navyše každý azylant má právo, aby ho nasledovala jeho rodina, takže sa už bavíme o úplne iných počtoch. Grécko a Taliansko nechránili riadne svoje hranice a zanedbali azylovú politiku. A teraz by prostredníctvom Bruselu radi týchto ľudí rozhodili po Európe bez ohľadu na to, kam vlastne oni sami majú namierené. Aj na Slovensko, a voči tomu sa treba jednoznačne ohradiť. Povinné kvóty je našou povinnosťou odmietnuť aj preto, lebo je výlučne právomocou suverénnej Slovenskej republiky samostatne rozhodnúť, kto do nej môže a kto do nej nemôže prísť. Občania Slovenska povinné kvóty odmietajú, drvivá väčšina. Na to nepotrebujeme žiadne referendá. Ani smerácku predvolebnú kampaň v podobe referenda, ktorú avizoval pán premiér. (Hluk v sále.) Pán predsedajúci, strašne ma vyrušuje ten hluk. Prerušíme to asi... (Prerušenie vystúpenia predsedajúcim.)
Pčolinský, Peter, podpredseda NR SR (2023-06-13):
Ďakujem pekne. Uzatváram možnosť prihlásiť sa s faktickými poznámkami. Vstupujeme do poslednej hodiny dnešného rokovacieho dňa S prvou faktickou poznámkou pán poslanec Alojz Baránik.
Náhlik, Peter, poslanec NR SR (2017-10-11):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
A. Belousovová, podpredsedníčka NR SR: (2009-02-04):
Pani poslankyňa Kramplová, nechcete reagovať na faktickú poznámku. Vyhlasujem rozpravu za skončenú. Pán navrhovateľ, chcete zaujať stanovisko? Nech sa páči.
Osuský, Peter, poslanec NR SR (2017-06-13):
Ďakujem pekne, pán predsedajúci. Ja len taká krátka reminiscencia do nie celkom dávnej minulosti. Už sa tu raz prijímali zákony, ktoré neplnili nijaký iný zvláštny účel, len aby sa vyhovelo primátorom a v paradoxerweise, aj v jednom aj v druhom prípade v tom lietal i pán primátor Raši. Teda mali sme prijatý vtedy v dvojičke lex Raši a lex Ftáčnik na tému primátora a viceprimátori a zdá sa, že „dobří holuby“ sa vracajú, pretože opäť tu zas raz máme jeden zákon, ktorý je úlitbou celkom konkrétnemu človeku, v tomto prípade pánovi primátorovi Rašimu.
B. Bugár, podpredseda NR SR: (2005-10-27):
D. Podracká, poslankyňa: Vážený pán podpredseda vlády, európsky filozof Miguel de Unamuno je autorom myšlienky, že tragický pocit života môžu mať nielen jednotlivci, ale aj národy. Pred rokom 1989 Vladimír Mináč bol autorom myšlienky, že sme chorý národ v chorej krajine a po roku 1989, teda 15 rokov po revolúcii hovorí Miron Zelina, ktorý je podľa mňa veľká osobnosť Univerzity Komenského, to, čo je obsiahnuté v otázke. Mám preto pre vás dve podotázky, jednu praktickú a jednu filozofickú, pretože vás považujem za veľmi múdreho človeka. Tá faktická, teda praktická je, že asi v akom časovom horizonte makroekonomika dostatočne posilní štruktúry zamestnanosti, pretože ony sú tou hlavnou príčinou tohto depresívneho stavu v spoločnosti. A tá druhá je filozofická, či je pokrok choroba, choroba, bez ktorej sa nedajú robiť reformy.
Vons, Peter, poslanec NR SR (2021-12-14):
Pán predsedajúci, dajte teraz, prosím, hlasovať o pozmeňujúcom a doplňujúcom návrhu poslanca Borisa Suska.
Šipoš, Michal, poslanec NR SR (2020-11-03):
Ďakujem veľmi pekne. Drahá snemovňa, milí kolegovia, kolegynky, chcem vám predložiť návrh zákona, ktorý vychádza z toho, čo sme sľúbili ľuďom pred voľbami. Možno si viacerí z vás pamätajú, keď sme ľuďom dali hlasovať v ankete „Rozhodni to!“, či sú za to, aby tehotné mamičky, budúce mamičky mohli od štvrtého mesiaca tehotenstva poberať tehotenský príspevok. Tento zákon sa týka najmä toho, aby pracujúce matky mohli poberať tento príspevok tehotenský vo výške 200 euro, samozrejme, potom sa to bude následne v ďalších rokoch zvyšovať. Samozrejme, mysleli sme aj na študentky plnoleté na stredných školách takisto aj vysokoškoláčky, ktoré sú zahrnuté v sociálnom poistení, aby aj ony mohli mať to tehotenské štipendium. Taktiež v tom zákone myslíme na profesionálne vojačky, policajtky, kde im to bude v rámci ich daných zákonov umožnené. Čiže v podstate v skratke, keď to tak zjednoduším, aby som nezdržiaval, jedná sa o novú dávku, tehotenský príspevok vo výške 200 euro pre pracujúce budúce mamičky. Ja verím, že všetci, čo sme v tejto snemovni, s tým nebudeme mať problém a podporíme tento návrh zákona. Ďakujem veľmi pekne.
Glváč, Martin, podpredseda NR SR (2019-09-11):
Ďakujem. S reakciou pani poslankyňa Antošová. Nech sa páči.